paragraph_text: Snowboard ili daskanje na snijegu je zimski šport u kojem snowboarderi stoje na dasci (snowboardu) koja je u prosjeku dugačka između 150 i 160 cm i široka 25 cm. Za razliku od skijanja kod snowboarda se ne koriste skijaški štapovi, a snowboarderi ne stoje uspravno kao skijaši nego su postrance ili na strani, nose buce posebno dizajnirane za snowboard, i koje su zakvačene za dasku pomoću vezova. Snowboard je nastao u SAD-u 1960-ih kao kombinacija surfanja, skejetinga i skijanja. U program zimskih olimpijskih igara ušao je 1998. u Naganu.